Prisen for et besøk hos en psykolog kan variere mye. Det kan for eksempel avhenge av om du søker behandling gjennom det offentlige eller privat, og det kan avhenge av terapiform.
Du trenger henvisning for å få dekket kostnadene ved å gå til psykolog. For at du skal få dekket utgifter, må psykologen ha avtale om driftstilskudd med et regionalt helseforetak. Du kan finne ut om psykologen har driftstilskudd, ved å spørre psykologen direkte eller gå til nettsiden til det regionale helseforetaket du hører til eller sjekke på Legelisten.no.
Dersom du går til en psykolog uten driftstilskudd, må du betale alle kostnadene selv.